Christian Borchgrevink
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
Christian Døderlein Borchgrevink var en norsk misjonær, misjonsleder, lege og akademiker som er kjent for sitt arbeid på Madagaskar. Han ble utdannet cand.med. i 1866 og cand.theol. i 1869.
Misjonær og utdanningspioner Borchgrevink var misjonstilsynsmann for Madagaskar innland i perioden 1887–1912. Han grunnla og ledet Medical Missionary Academy, en medisinsk skole i Antananarivo, som i 1896, etter at Madagaskar var blitt fransk koloni, ble gjort til statsinstitusjon. Det arbeidet som Borchgrevink startet ble grunnlaget for den medisinske utdanning som senere ble drevet på Madagaskar. Misjonærparet Christian Borchgrevink giftet seg med Johanne Christiane Borchgrevink da hun kom til Madagaskar i 1870. Ekteparet spilte en avgjørende rolle for oppbygging av norsk misjon på Madagaskar. De var misjonærer i hovedstaden Antananarivo og hadde tett kontakt både med engelsk misjon og med myndighetene. Johanne Christiane var utdannet som lærer og startet det som ble kalt «Pigeasylet» i Antananarivo. Mannen støttet henne i arbeidet. og de samarbeidet om utvikling av misjonstiltak og utdanning. Betydning Både Cristian og Johanne Borchgrevink var pionerer som har fått stor betydning for misjonen på Madagaskar og ved de utdanningstiltak de startet. De fikk også stor betydning for misjonsbevegelsen og støtten til misjonen ved sin formidling og dokumentasjon av misjonsarbeidet, både i Norge og i andre land. Ikke minst ble betydningen stor i USA. Det finnes dokumentasjon av deres arbeid både i Misjonshøgskolens arkiv og ved Digital Library ved University of South California. Les mer i Store norske leksikon Det Norske Misjonsselskap Johanne Borchgrevink kristen misjonsvirksomhet misjon slekten Borchgrevink Eksterne lenker Det Norske Misjonsselskap Misjonshøgskolen i Stavanger VID Vitenskapelige høgskole USC Digital Library Arkiver VID Misjonshøgskolen i Stavanger NMS-arkiv, Misjonshøgskolen i Stavanger: Katalog nr. 6: Mikrofilmet materiale FLM/NMS Madagaskar: Kopibøker 1869-1911, Borchgrevinks brev til forskjellige, Boks 1 A, 1B og 2 A, film nr. 5–7  Erindringer. Fra vekkelsen i 1850–60 årene og fra pionertiden på Madagaskar, maskinskrevet av Erling Danbolt fra originalmanuskript i Danbolts private arkivsamling, udatert. Litteratur Birkeli, F. (1943). Det Norske Misjonsselskaps historie i hundre år, Bind 4. Stavanger: Det Norske Misjonsselskap Borchgrevink, Christian (1916). Erindringer fra de første Femti-Aar af Det Norske Missionsselskabs Arbeide paa Madagaskar. Stavanger: Det Norske Misssionsselskab Borchgrevink, Johanne Christiane (1885). Fra Pigeasylet i Antananarivo. Kristiania: Det Norske Missionsselskab Borchgrevink, Johanne Christiane (1884–). Artikler i Missionslæsing for Kvindeforeninger  Borchgrevink, Johanne Christiane (1872–). Artikler i Norsk Misjonstidende  Danbolt, E. (1948). Det Norske Misjonsselskaps misjonærer 1842–1948. Stavanger: Det Norske Misjonsselskap Nome, J. (1943). Det Norske Misjonsselskaps historie i hundre år, Bind 2. Stavanger: Det Norske Misjonsselskap Norsk Misjonstidende (1924). Minneord over Johanne Christiane Borchgrevink, Norsk Misjonstidende, side 213-216 Predelli, L. N. (1998). Contested Patriarchy and Missionary Feminism: The Norwegian Missionary Society in Ninteenth Century Norway and Madagascar. Disssertation. Los Angeles: University of Southern California Skeie, Karina (2005). Pioneering Female Autonomy? Johanne Borchgrevink’s Girls' School in late-19th Century Madagascar. Journal; Social Sciences and Missions, 16, July 2005, side 11-41